Den Vest-Sjællandske Avis, 1834-04-22
Det Engelske Parlament har aabnet sine Møder den 14de. Lord Althorp anmeldte i Underhuset: at han den 15de om Aftenen vil holde et Foredrag om Tienderne, og den 17de om Fattiglovene. Den 14de om Morgenen vare Breve ankomne fra Porto af 30te Marts. En anseelig Magt var rykket ud af denne Stad, havde erobret Guimaraens den 26de og fordrevet 2000 Miguelitter, som i stor Forvirring toge Flugten til Amarante. Dronningens Tropper rykkede derpaa imod Braga og erobrede Staden. Admiral Napier havde imidlertid bemægtiget sig Vianna; ogsaa var han seilet opaf Minho Floden, og formaaet 700 Mand, som laae i Garnison i Valenca, til at gaae over til sig. Hele Provinsen Minho blev erobret og har for det meeste erklæret sig for Dronningen. Man forventede Hertugen af Terceira for at angribe Combra. Baron Soure, en Søn af Visconde, Pezo de Regoa (Gaspar Teixeira), een af de største Jordegods- og Viinbiergeiere i Provinsen Trazos Montes, var ankommen til Porto og havde erholdet Amnestie for sig, sin Fader og sine Venner, ja der var endog tilbudt ham en Commando paa Marschen til Combra. - Tropperne i Algarve, under Bernardo de Sa, havde den 23de bemægtiget sig Beja, og man har nu gyldig Grund til at haabe, at det vil lykkes paa alle Kanter at afskiære Don Miguel Tilførsel. - Der ere udkomne Decreter, hvorved Lissabon og Oporto ere erklærede for Friehavne under meget gunstige Betingelser. Don Carlos var med sit Følge, som befandt sig i en meget maadelig Tilstand, kommet den 18de Marts igiennem Regoa for at begive sig til Lamego. De Engelske Aviser indeholde Breve fra Madrid af 5te April, der var det Rygte i Omløb, at en strafværdig Correspondence var opdaget imellem Don Carlos og Jnfanten Sebastian, som opholder sig i denne Stad, og som derpaa havde faaet Ordre til at forlade Kongeriget. - Et Spansk Compagnie, med en Kiøbmand fra Valencia i Spidsen, skal have tilbudt Regieringen det attraaede Laan af 200 Millioner Realer. Fra Madrid meldes over Paris: at to af de nordiske Hoffer have paa Hr. Martinez de la Rosas Opfordring til at erkiende Dronning Jsabelle, overleveret, i Enden af Marts, Noter fra deres Regieringer af det væsentlige Jndhold: at Qvæstionen om Thronfølgen i Spanien bliver af deres Souverainer betragtet som en Nationalsag; hvis Legitimitet kun bliver at erkiende ved Acclamation. Men da siden Ferdinands Død Angrebene paa den factiske Regiering toge bestandigt til og Oprøret dagligen voxer i Dristighed, saa ville Magterne for det første afholde sig fra ethvert Skridt, som kunde præjudicere begge Prætendenters legitime Krav paa den catholske Throne. Begge Hoffer ville derfor rappellere deres Gesandte ved Hoffet i Madrid under Formen af en temporair Permission, uden at udnævne Legationssecretaire i deres Sted. (Man maae dog bemærke, at denne Efterretning er taget af det carlistiske Blad Qvotidienne, som ikke fortiener megen Tiltroe.) J det nordlige Spanien raser endnu Borgerkrigen og mange blodige Fægtninger blive leverede. - J Toulon ligge Orlogskibe, 3 Fregatter og 15 mindre Krigskibe seilbare; man maatte troe dem bestemte til at overbringe en Expedition til Algier, naar man ikke havde hørt at den til Algier afsendte Commission havde tilraadet at opgive denne Colonie.